Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18300

e) a repülőtér és közvetlen környezetének pontos, négyzetrácsokra felosztott térképe. 9.1.6 A terv kidolgozásánál a vészhelyzeti feladatokban résztvevő összes szervezet lehető legjobb tevékenysége érdekében vegyék figyelembe az Emberi Tényezők Alapelveit. Megjegyzés: Az Emberi Tényezők Alapelveivel kapcsolatos tájékoztatót az Emberi Tényezőkkel Foglalkozó Kiképzési Kézikönyv tartalmazza. Vészhelyzeti irányító központ és parancsnoki álláspont 9.1.7 Ajánlás — A vészhelyzet esetén történő igénybevételre alakítsanak ki állandó vészhelyzeti irányító központot és mozgó parancsnoki álláspontot. 9.1.8 Ajánlás — A repülőtéri létesítmények közé tartozó vészhelyzeti irányító központ felelős a vészhelyzet következményeinek felszámolásáért végzett tevékenységek általános irányvonalának meghatározásáért, valamint a feladatok és intézkedések összehangolásáért. 9.1.9 Ajánlás — A mozgó parancsnoki álláspont olyan létesítmény, amelyet szükség szerint gyorsan a vészhelyzet helyszínére lehet szállítani és ez ott alkalmas a vészhelyzet következményeinek felszámolásában részt vevő szervezetek és szolgálatok feladatainak helyi összehangolására. 9.1.10 Ajánlás — A vészhelyzeti irányító központ és ha ilyet kialakítottak, a mozgó parancsnoki álláspont vezetésére jelöljenek ki egy-egy alkalmas személyt. Távközlési rendszer 9.1.11 Ajánlás — A vészhelyzeti irányító központ, a mozgó parancsnoki álláspont, valamint a feladatokban résztvevő szervezetek és szolgálatok között a kölcsönös kapcsolattartás biztosítása érdekében, a kényszerhelyzeti terv alapján, valamint a repülőtér jellemzőinek és adottságainak figyelembevételével megfelelő távközlési rendszert alakítsanak ki. Repülőtér vészhelyzeti gyakorlat 9.1.12 A repülőtéri kényszerhelyzeti terv a hatékonyság növelése érdekében eljárásokat kell, hogy tartalmazzon az intézkedések és feladatok időszakos ellenőrzésére, illetve felülvizsgálatára. Megjegyzés: A terv terjedjen ki az összes résztvevő szervezetre illetve szolgálatra valamint felszerelésükre is. 9.1.13 A tervet az alábbiak szerint kell ellenőrizni:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes